Jabarkan Sinopsis dari She Was Pretty (drama)

Buah hati dari zaman anak-anak bertemu kembali untuk kali pertama dalam jangka masa 15 tahun sebagai pekerja majalah fesyen. Nadia dan Haniff merupakan jiran tetangga saat zaman persekolahan. Haniff merupakan seorang yang gemuk dan berkawan dengan Nadia yang cantik dan popular. Pada suatu hari, Haniff terpaksa mengikut keluarganya ke luar negara. Mereka berpisah selama 15 tahun. Nadia yang dahulunya cantik, menjadi hodoh akibat rambutnya yang keriting dan wajahnya penuh berjerawat. Dia sering dijadikan bahan ejekan dan perlian dari orang-orang sekeliling. Mujur Nadia mempunyai sahabat baik bernama Kejora (Jo). Jo seorang yang cantik, seksi, dan diminati oleh ramai lelaki tetapi dia tidak kisah bersahabat dengan Nadia. Dia selalu memberi dukungan kuat kepada kawannya itu.

Satu hari, Haniff bakal pulang ke Malaysia dan ingin bertemu dengan Nadia setelah bertahun berkomunikasi melalui emel. Nadia sangat teruja tetapi malu karena risau jika Haniff tidak mau bertemu dengannya setelah melihat penampilannya yang terkini. Dia terpaksa meminta Jo untuk menyamar sebagai dirinya. Mau atau tidak, Jo akur dengan permintaan sahabatnya itu. Pada pemikiran Haniff, Jo adalah Nadia.

Apa yang Haniff tidak sedar, Nadia yang sebenar adalah pekerja sementara yang selalu dimarahi olehnya di departemen majalah The Most. Mujur rakan sekerja Nadia, Ashraff selalu menjadi penyelamatnya dan membuatkan Nadia selesa di kantor. Jo pula mula jatuh cinta dengan Haniff setelah Haniff menyelamatkannya dari gangster yang ingin menganggunya. Dapatkah Nadia dan Jo memberitahu Haniff bahwa Jo bukan Nadia sebenar? Bolehkah Haniff dapat mengetahui tentang Nadia, pekerja bawahannya sebagai Nadia yang sebenar?